Jelaskan Pengubahsuaian dari Minecraft dalam bahasa melayu

Terdapat pelbagai kandungan yang boleh dimuat turun yang dicipta oleh pengguna bagi Minecraft seperti pengubahsuaian, pek tekstur dan dunia tersendiri, ada dan tersedia di Internet. Pengubahsuaian kod Minecraft yang dipanggil mod menambahkan pelbagai perubahan permainan, antaranya seperti penambahan blok baru, item baru, mob baru sehingga pelbagai susunan mekanisme untuk mencipta barangan. Komuniti pengubahsuaian bertanggungjawab dalam penyediaan pelbagai mod antaranya seperti memperelok permainan, seperti peta mini, titik jalan, dan kaunter pertahanan, sehingga  menambah elemen permainan daripada permainan video dan media lain.

Walaupun kerangka mod dibuat peminat, Minecraft asli mengandungi kerangka kerja yang diniatkan untuk pengubahsuaian seperti pek barangan buatan komuniti, yang mengubah elemen permainan tertentu termasuk tekstur dan bunyi. Pemain juga boleh membina "dunia" mereka sendiri (fail simpanan dunia tersendiri) yang sering mengandungi peraturan, cabaran, teka-teki dan pengembaraan, dan berkongsikannya untuk dimainkan oleh orang lain. Mojang menambahkan mod pengembaraan pada bulan Ogos 2012 dan "command block" pada bulan Oktober 2012, yang dibuat khas untuk dunia tersindiri dalam Edisi Java. Paket data, diperkenalkan dalam versi 1.13 Edisi Java, membenarkan pengubahsuaian yang lebih lanjut, termasuk kebolehan untuk menambahkan kemajuan baru, dimensi baru, fungsi baru, jadual harta baru, predikat baru, resipi baru, struktur baru, tag baru, tetapan generasi dunia baru, dan bioma baru‌.

Edisi Xboc 360 menyokong kandungan yang boleh dimuat turun, yang tersedia untuk dibeli melalui Xbox Games Store; pek kandungan ini biasanya mengandungi kulit watak tambahan. Ia kemudian mendapat sokongan bagi pek tekstur dalam kemas kini tajuk kedua belasnya sambil memperkenalkan "pek gabungan", yang menggabungkan pek tekstur dengan pek kulit dan mengubah bunyi, muzik dan menu pengguna dalam permainan. Pek gabungan pertama (dan secara tambahan, pek tekstur pertama) untuk Edisi Xbox 360 dilancarkan pada 4 September 2013, dan bertema atas francais Mass Effect. Namun, tidak seperti Edisi Java, Edisi Xbox 360 tidak menyokong mod buatan pemain atau dunia tersendiri. Pek barangan promosi bersilang berdasarkan francais Super Mario yang dimiliki Nintendo diterbitkan untuk Edisi Wii U di seluruh dunia pada 17 Mei 2016. Pek mash-up berdasarkan Fallout diumumkan untuk diterbitkan pada Edisi Wii U.

Pada bulan Jun 2017, Mojang mengeluarkan kemas kini yang dikenali sebagai "Discovery Update" ke versi Bedrock permainan. Kemas kini ini mengandungi dunia baru, mod permainan baru, "Marketplace", katalog kandungan yang dicipta pengguna yang memberikan pencipta dalam Minecraft "cara lain untuk membuat pendapatan dari permainan itu", dan lebih banyak lagi.